|  |
| --- |
| jautì |
|  
Iš kairės: Džiugas Širvys, Nojus Zvicevičius, Pilypas Gruzdys, Matas Petrulis |
| Biografija |
| Kilmė | Lietuva Vilnius, Elektrėnai, Lietuva |
| Žanrai | rokas, pop rokas, indie rokas, alternatyvusis rokas |
| Kūrinių kalbos | lietuvių, anglų |
| Aktyvumo metai | 2016 - dabar |
| Nariai |
| Džiugas Širvys
Nojus Zvicevičius 
Pilypas Gruzdys
Matas Petrulis |
| Buvę nariai |
| Steponas Davidavičius |

**jautì** – roko grupė iš Lietuvos, susikūrusi 2016 metais. Grupė kuria muziką lietuvių ir anglų kalba, išleido 3 albumus ir 3 EP. Dainų tekstais diskutuoja įvairiomis temomis: nuo spalvingų vaikystės momentų ir nostalgijos iki netobulo žmogaus, jaunuolio, apimto depresijos. 

Viename interviu grupės nariai mini, kad įkvėpimo sėmėsi iš tokių matematinio roko grupių kaip Totorro, Delta Sleep bei American Football.

Istorija
--------

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

|  |  |
| --- | --- |
|    | **Šio puslapio ar jo dalies stilius neatitinka Vikipedijos kalbos standartų.**Jei galite, pakoreguokite stilių, kad tiktų enciklopedijai. Tik tada bus galima ištrinti šį pranešimą. |

### 2013–2016: Formavimosi metai

Džiugas Širvys ir Nojus Zvicevičius susipažino 2005 m. būdami antroje klasėje Vilniaus krikščionių gimnazijoje. Džiugas savarankiškai pradėjo mokytis groti gitara, Nojus baigė Balio Dvariono dešimtmetę muzikos mokyklą ir kartu muzikavo mokykloje, įvairiuose renginiuose.

Su grupės jautì vardu debiutavo 2013 m. festivalyje Sielos, 2014 m. tame pačiame festivalyje laimėjo festivalio dainos nominaciją.

2016 m. Pilypas Gruzdys ir Steponas Davidavičius prisijungė prie grupės ir grupė kartu išleido pirmąją dainą "Brought By"  ir surengė pirmąjį solinį koncertą Liverpool bare Vilniuje.

Grupė dalyvavo konkurse „Garažas" ir užėmė antrą vietą Tais pačiais metais dalyvavo įvairiuose muzikos festivaliuose ir išleido singlą "Akys" 

### 2017–2018: *Gap Year*

2017 m. pradžioje išleidę singlą su klipu "Lonely Hope" vaikinų grupė paskelbė, kad ruošiasi išleisti savo pirmąjį studijinį EP pavadinimu "Gap Year", įrašytą ir suvestą Jurgio Masiliono. Šį leidinį seka keturių solinių koncertų turas po Lietuvą.

Visiems grupės nariams gyvenant kartu ir repetuojant bažnyčios rusyje, pagrindinė albumo tematika sukasi aplink jauno žmogaus išgyvenimus, išėjus iš tėvų namų: santykiai per atstumą, savojo naivumo suvokimas, optimizmo ribos ir saulė merginos plaukuose. Įraše jaučiamos grupių. Foals, Bombay Bicycle Club muzikinė įtaka

2018 m. pradžioje pasirodė singlas "MHM".

### 2019: *Too Fat To Run*

2018 m. vasarą pradėję pasiruošimą savo pirmajam studijiniam albumui, 2019 m. pavasarį jautì išleido matematinio roko albumą "Too Fat To Run". Persmelgtas nostalgijos, 2000's VHS vizualikos, albumas išvysta dienos šviesą su kiekvienai dainai sukurtu klipu. Albumas prodiusuotas norvegų kilmės Snorre Bergerud, pakėlusio grupės skambesį į profesionalų lygmenį. Didžioji albumo dalis parašyta anglų kalba, pripildyta sudėtingų gitarinių ritmų, metrų ir tempo kaitų. Albumas teigiamai priimtas ne tik Lietuvoje, bet ir už jos ribų. Grupė albumą pristatė šešiuose Lietuvos miestuose ir dokumentavo visą turo procesą *Too Fat To Run: Turo Aftermovie*

2019 m. rudenį grupę paliko Steponas Davidavičius, o vietoje jo į grupę atėjo Matas Petrulis. 

2019 m. gruodžio mėnesį, per jautì akustišką koncertą Tamsta Club pristatė singlą "Apelsinas", vienintelę dainą, kurios tekstas yra parašytas ne pačios grupės, o poeto Rimo Vėžio.

### 2020: *Mulkis*

2019 m. į grupę atėjus Matui Petruliui, grupė iškart pradėjo kūrybinį procesą ties EP "Mulkis". 

2020 m. išleidžiamas "Mulkis". Albumo tematika orientuota į atgailą ir atsiprašymą. Keturių dainų albumėlis seka kaltės ir nuoskaudos vientisą istoriją. Albumas buvo pristatytas net 10 Lietuvos miestų, koncertinio turo metu.

2020 m. vasarą pasirodė singlas „Daugiau šviesos".

### 2021: *Apreiškimas*

2021 m. birželio mėnesį grupė išleidžia antrąjį studijinį, konceptinį albumą "Apreiškimas". Visos dainos yra sujungtos į vientisą muzikinę kompoziciją ir dainų tekstai gausiai perpinti krikščioniškais motyvais ir nuorodomis. 

### 2022: *Meilė*

2022 m. Kovo mėnesį grupė paskelbia, jog išleidžia trumpo metro albumą su keturiais skirtingais Lietuvos atlikėjais. Albumo dainas vienijanti tematika yra meilės dainos.

Kovo 14 d. išleidžiama daina "Pražys" kartu su Gabrielė Vilkickytė.

Balandžio 7 d. išleidžiama daina "Pirmi kartai" kartu su Moniqué.

Balandžio 25 d. išleidžiama daina "Grįšiu" kartu su Justinas Jarutis ir "Ten, Kur Tu" kartu su Monika Liu.

Nariai
------

* Džiugas Širvys – vokalas, gitara, sintezatoriai (2016 – dabar)
* Nojus Zvicevičius – būgnai (2016 – dabar)
* Pilypas Gruzdys – gitara (2016 – dabar)
* Matas Petrulis – bosinė gitara (2019 – dabar)
* Steponas Davidavičius – bosinė gitara (2016–2019)

Diskografija
------------

#### Albumai:

* APREIŠKIMAS (2021)
* Too Fat To Run (2019)
* Džiaugsmas (2023)

#### EP:

* Meilė (2022)
* Mulkis (2020)
* Gap Year (2017)

#### Singlai:

* Daugiau Šviesos (2020)
* Apelsinas (2019)
* MHM (2018)
* Lonely Hope (2017)
* Akys (2016)

Apdovanojimai
-------------

| Metai | Apdovanojimas | Kategorija | Kūrinys | Rezultatas |
| --- | --- | --- | --- | --- |
| 2020 | M.A.M.A. 2019 | Metų roko grupė, atlikėjas, atlikėja |  | Nominacija |
| 2021 | M.A.M.A. 2020 | Metų roko atlikėjas |  | Nominacija |
| 2022 | M.A.M.A. 2021 | Metų roko atlikėjas |  | Laimėjo |
| Metų grupė |  | Nominacija |
| 2023 | M.A.M.A. 2022 | Metų roko grupė |  | Nominacija |

Nuorodos
--------

* Spotify: https://open.spotify.com/artist/1kfCwVVXg1E5gFZQPM152L?si=32oarATUTiOhfv3c6aBnvQ
* Facebook puslapis: https://www.facebook.com/jautigrupe/
* Instagram puslapis: https://www.instagram.com/jautigrupe/?hl=en
* Youtube kanalas: https://www.youtube.com/channel/UCj6y1wF2ZFXUgmpcdQfarHg
* Tiktok: https://www.tiktok.com/@meturokogrupe

Išnašos
-------

1. ↑
2. ↑  Interviu su Loranu Vaitkumi, „„Muzikos salė | ekrane": roko grupė „Jautì"" (7:41),  Archyvuota kopija 2021-12-08 iš Wayback Machine projekto. 2020 lapkričio 26d.
3. ↑
4. ↑
5. ↑
6. ↑
7. ↑   Vasiliauskaitė, Marija. „Iššūkis jaunoms grupėms: būti originalioms ar populiarioms?"  2017 gegužės 12d.
8. ↑
9. ↑
10. ↑
11. ↑
12. ↑
13. ↑
14. ↑  „Nugriaudėjo M.A.M.A 2019: V.Bareikio ir Jazzu triumfas, žinia apie piršlybas ir pokštai apie skyrybas". 15min.lt. 2020-01-31. Nuoroda tikrinta 2022-03-06.
15. ↑  „Kaune išdalyti jubiliejiniai M.A.M.A apdovanojimai: tuščioje salėje – „The Roop" triumfas, užkoduotos žinutės ir necenzūriniai gestai". 15min.lt. 2021-03-27. Nuoroda tikrinta 2022-01-30.
16. ↑  „Praūžė M.A.M.A 2021: „The Roop" ir J.Jaručio triumfas bei netikėti sugrįžimai". 15min.lt. 2022-01-28. Nuoroda tikrinta 2022-01-29.
17. ↑  „Išdalyti M.A.M.A. apdovanojimai: „Žalgirio" arenoje – Baumilos triumfas ir žvaigždžių palaikymas Ukrainai". lrt.lt. 2023-01-27. Nuoroda tikrinta 2023-01-29.